62022TJ0391_INF
Presuda Općeg suda (osmo prošireno vijeće) od 17. srpnja 2024. –Société générale i dr./SRB (Ex ante doprinosi za 2022.)
(predmet T-391/22) (
1
)
„Ekonomska i monetarna unija – Bankarska unija – Jedinstveni mehanizam za sanaciju kreditnih institucija i određenih investicijskih društava (SRM) – Jedinstveni fond za sanaciju (SRF) – Odluka SRB-a o izračunu ex ante doprinosa za 2022. – Članak 70. stavak 2. Uredbe (EU) br. 806/2014 – Pogreška koja se tiče prava – Vremensko ograničenje učinaka presude”
1.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi Jedinstvenom fondu za sanaciju (SRF) – Godišnja gornja granica ukupnog iznosa pojedinačnih doprinosa utvrđena kao 12,5 % konačne ciljne razine – Područje primjene – Primjena u početnom razdoblju
(Uredba br. 806/2014 Europskog parlamenta i Vijeća, čl. 70. st. 2. prvi i četvrti podst.)
(t. 29., 37.)
2.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi Jedinstvenom fondu za sanaciju (SRF) – Godišnja gornja granica ukupnog iznosa pojedinačnih doprinosa utvrđena kao 12,5 % konačne ciljne razine – Doseg – Neprekoračenje te gornje granice od strane Jedinstvenog sanacijskog odbora (SRB) – Kriteriji za ocjenu – Dinamičan pristup konačnoj ciljnoj razini
(Uredba br. 806/2014 Europskog parlamenta i Vijeća, čl. 69. st. 1. i čl. 70. st. 2. prvi i četvrti podst.)
(t. 41., 45.-48.)
Izreka
1.
Poništava se Odluka SRB/ES/2022/18 Jedinstvenog sanacijskog odbora (SRB) od 11. travnja 2022. o izračunu ex ante doprinosa za 2022. Jedinstvenom fondu za sanaciju u dijelu u kojem se odnosi na društva Société générale, Crédit du Nord i SG Option Europe.
2.
Učinci Odluke SRB/ES/2022/18 ostaju na snazi u dijelu u kojem se odnose na društva Société générale, Crédit du Nord i SG Option Europe dok SRB ne poduzme nužne mjere kako bi postupio u skladu s ovom presudom i to u razumnom roku koji ne može biti duži od šest mjeseci od dana pravomoćnosti ove presude.
3.
SRB će snositi, osim vlastitih, troškove nastale društvima Société générale, Crédit du Nord i SG Option Europe.
4.
Europski parlament i Vijeće Europske unije snosit će vlastite troškove.
(
1
)	SL C 311, 16. 8. 2022.